Dark wave

**Dark wave** (), երաժշտական ժանր է, որն ի հայտ է եկել 1970-ականների վերջերի new wave-ի (նոր ալիք) և պոստ փանկ շարժման արդյունքում: Dark wave-ի կոմպոզիցիաները մեծամասամբ հիմնված են մինորային տոնայնության և ինքնադիտարկման տեքստերի վրա և ընկալվել են որպես մռայլ, ռոմանտիկ և դժգույն՝ տխրության ենթատեքստով: Ընդհանուր առանձնահատկություններից են լարային գործիքների օգտագործումը, ինչպիսիք են էլեկտրակիթառը և ակուստիկ կիթառը, ջութակը և դաշնամուրը, ինչպես նաև էլեկտրոնային գործիքների, ինչպիսիք են սինթեզատորը, սեմփլերը և հարվածային մեքենան: New Wave-ի նման, Dark Wave-ը նույնպես «միասնական ժանր չէ, այլ ընդհանուր եզրույթ», որը ներառում է երաժշտական ոճերի բազմազանություն, այդ թվում՝ cold wave (սառը ալիք), ethereal wave (եթերային ալիք), գոթական ռոք, նորդասական '''dark wave''' և նեոֆոլկ:

1980-ականներին Եվրոպայում, dark wave երաժշտության հետ մեկտեղ, զարգացավ ենթամշակույթ, որի հետևորդները կոչվում էին «waver»-ներ կամ «dark waver»-ներ: Որոշ երկրներում, մասնավորապես Գերմանիայում, շարժումը ներառում էր նաև գոթական ռոքի երկրպագուներին (կամ այսպես կոչված "trad-goth"-երին):

## Պատմություն
### Ծագումը Եվրոպայում

#### 1980-ականներ. հիմնադրում
[մինի|[Clan of Xymox]]
1980-ականներից սկսած՝ «dark wave» տերմինը Եվրոպայում օգտագործվել է երաժշտական մամուլի կողմից` նկարագրելու new wave-ի և պոստ-փանկ երաժշտության մռայլ և մելանխոլիկ տարբերակը: Այդ ժամանակ «գոթ» տերմինը անբաժանելիորեն կապված էր գոթական ռոքի հետ, մինչդեռ «մութ ալիքը» ձեռք բերեց ավելի լայն իմաստ՝ ընդգրկելով խմբեր և մենակատարներ, որոնք կապված էին գոթական ռոքի հետ և սինթեզատորի վրա հիմնված new wave երաժշտություն, ինչպես Բաուհաուսը, Joy Division-ը, the Cure-ը, Siouxsie and the Banshees-ը, the Sisters of Mercy-ն, Anne Clark-ը, Depeche Mode-ը, Gary Numan-ը և the Chameleons-ը:Շարժումը տարածվեց միջազգային մակարդակով՝ զարգացնելով այնպիսի ուղղություններ, ինչպիսիք են etheral wave-ը՝ Cocteau Twins-ի նման խմբերով, և նորդասական dark wave-ը, որը սկիզբ է առել Dead Can Dance-ի և In the Nursery-ի երաժշտությունից: Ֆրանսիական cold wave խմբերը, ինչպիսիք են Clair Obcur-ը և Opera Multi Steel-ը կապված են նաև dark wave տեսարանների հետ: Ֆրանսիական Excès Nocturne cold wave ժանրի խմբի կիթառահար Ռեմի Լոզովսկին իր երաժշտությունը նկարագրել է որպես new wave noire («մութ նոր ալիք»):

Միաժամանակ, new wave-ի և dark wave-ի շարժումների հետ կապված տարբեր ենթաոճեր սկսեցին միաձուլվել և ազդել միմյանց վրա, օրինակ՝ սինթեզատոր-ալիքը (սինթեզատորներով նոր ալիքի մի տեսակ, որը նաև կոչվում է «էլեկտրաալիք») գոթական ռոքի հետ, կամ սկսեցին փոխառել հետարդյունաբերական երաժշտության տարրեր։ Attrition, Die Form (Ֆրանսիա), Pink Industry (Մեծ Բրիտանիա), Psyche (Կանադա), Kirlian Camera (Իտալիա) and Clan of Xymox (Նիդերլանդներ) խմբերը կատարել են այսպիսի երաժշտություն 1980-ականներին: Այլ խմբեր, ինչպիսիք են Malaria!-ն և Vyllies-ը, ավելացրել են շանսոնի և կաբարեի երաժշտության տարրեր: Այս տեսակի dark wave երաժշտությունը հայտնի դարձավ որպես cabaret noir (կամ «մութ կաբարե», տերմին, որը տարածվել է ԱՄՆ-ի dark wave Projekt Records ձայնագրման լեյբլի կողմից):

Գերմանական dark wave խմբերը մասամբ կապված էին Neue Deutsche Welle-ի (այսինքն՝ գերմանական նոր ալիքի) հետ, որտեղ ներառված են Xmal Deutschland-ը, Mask For, Asmodi Bizarr-ը, II. Invasion-ը, Unlimited Systems-ը, Moloko †-ը, Maerchenbraut-ը, Cyan Revue-ը, Leningrad Sandwich-ը, Stimmen der Stille-ը, Belfegore-ը, և Pink Turns Blue-ն:

#### 1990-ականներ. Երկրորդ սերունդ
աջից|մինի|The Frozen Autumn
1980-ականների կեսերին new wave-ի և պոստ փանկ շարժումների մարումից հետո dark wave-ը վերափոխվեց ստորգետնյա շարժման գերմանական խմբերի կողմից, ինչպիսիք են Girls Under Glass-ը, Deine Lakaien-ը, Love Like Blood-ը, Love Is Colder Than Death-ը, Diary of Dreams-ը, The Eternal Afflict-ը, և Wolfsheim-ը, ինչպես նաև Project Pitchfork-ը և նրա ճյուղը Aurora Sutra-ն: Ataraxia-ն և the Frozen Autumn-ը Իտալիայից, և ֆրանսիական Corpus Delicti-ն նույնպես զարգացել են այս շարժումից և դարձել արևմտյան ռոմանական dark wave տեսարանի առաջատար արտիստները: Այս խմբերը հետևել են 1980-ականների new wave-ի և պոստ փանկ երաժշտության վրա հիմնված ուղուն:Միևնույն ժամանակ մի շարք գերմանացի նկարիչներ, այդ թվում՝ Das Ich, Goethes Erben, Relatives Menschsein, և Endraum, *զարգացրին ավելի թատերական ոճ, որը խառնվեց գերմանական բանաստեղծական, փոխաբերական քնարերգության հետ, որը կոչվում էր Neue Deutsche Todeskunst* (բառացի *Նոր գերմանական մահվան արվեստ*): Այլ նվագախմբեր, ինչպիսիք են՝ Silke Bischoff-ը, In My Rosary-ը, Engelsstaub-ը և Impressions of Winter-ը համակցված սինթեզատորներ նեոֆոլկի և նորդասական dark wave-ի տարրերով:

### Ամերիկայի Միացյալ Նահագներ
1993 թվականից հետո Միացյալ Նահանգներում «dark wave» տերմինը (որպես «մութ ալիք» մեկ բառից բաղկացած տարբերակ) սկսեց ասոցացվել Projekt Records ձայնագրման լեյբլի հետ, քանի որ այն ընդունվել է լեյբլի հիմնադրի կողմից Sam Rosenthal գերմանական երաժշտական ամսագրերի էջերը թերթելուց հետո, ինչպիսիք են Zillo, և օգտագործվել է գերմանական լեյբլի արտիստներին գովազդելու և շուկայավարելու համար Hyperium Records-ում, ԱՄՆ, օրինակ՝ Chandeen և Love Is Colder Than Death:
աջից|մինի|Faith and the Muse (Մոնիկա Ռիչարդս և Մարզիա Ռեյնջել Christ vs. Warhol և Scarlet's Remains խմբերից)
Projekt-ը ներկայացնում էր այնպիսի խմբեր, ինչպիսիք են՝ Lycia-ն, Black Tape for a Blue Girl-ը, և Love Spirals Downwards-ը, դրանցից մի քանիսը բնութագրվում են մթնոլորտային կիթառային և սինթեզատորային հնչյուններով և կանացի վոկալով: Այս ոճը ոգեշնչված է 1980-ականների խմբերից, ինչպիսիք են՝ Cocteau Twins-ը և հաճախ անվանում են ethereal dark wave: Projekt Records-ը նաև երկարատև համագործակցություն ունի Attrition խմբի հետ, որը հայտնվել է լեյբլի ամենավաղ ժողովածուներում: Այս ոգով մեկ այլ ամերիկյան ձայնագրման լեյբլ էր Tess Records-ը, որը ներառում էր This Ascension, Faith and the Muse, և վերամիավորվածները Clan of Xymox խմբերը:

Լուիզիանայի համալսարանի հաղորդակցության ուսումնասիրությունների պրոֆեսոր Ջոշուա Գաննը ԱՄՆ-ի dark wave երաժշտությունը նկարագրել է հետևյալ կերպ.

## Նորդասական dark wave
[աջից|մինի|[Dead Can Dance (Բրենդան Փերի և Լիզա Ջերարդ)]]
Նորդասական dark wave-ը dark wave երաժշտության ենթաժանր է, որը բնութագրվում է դասական երաժշտության տարրերի ներառմամբ եթերային, դրամատիկ կամ մելանխոլիկ մթնոլորտ ստեղծելու համար: Նորդասական dark wave-ը լայնորեն օգտագործում է նվագախմբային բաղադրիչներ. շատ խմբեր օգտագործում են ժամանակակից արտադրական սարքավորումներ (նվագախմբից ստացված սինթեզատորային սեմփլներ), մինչդեռ մյուսներն օգտագործում են կամերային նվագախմբեր և ակուստիկ գործիքներ (օրինակ՝ լարային և փողային գործիքներ և նվագախմբային հարվածային գործիքներ): Ենթաժանրի վոկալը կարող է տարբեր լինել. գերակշռում են կանացի ձայները:

1980-ականների երկրորդ կեսին նախկին պոստ փանկ խմբերը, ինչպիսիք են Dead Can Dance (*Within the Realm of a Dying Sun*, 1987) և In the Nursery (*Stormhorse*, 1987) թողարկեցին ազդեցիկ ալբոմներ, որոնք էապես դրեցին ժանրի հիմքերը:

Այլ արտիստներ են՝ Arcana-ն, Ataraxia-ն, Autumn Tears-ը, Camerata Mediolanense-ը, Dargaard-ը, Dark Sanctuary-ն, Impressions of Winter-ը, Ophelia's Dream-ը, Les Secrets de Morphée-ն, Love Is Colder Than Death-ը, Stoa-ն, և WeltenBrand-ը:

## Վերածնունդ և ազդեցություն (2010-ականներից մինչև այսօր)
2010-ականներին, որպես պոստ փանկ վերածննդի մաս նոր սերնդի խմբերը վերակենդանացրին վաղ dark wave երաժշտության մի քանի հնչյունային առանձնահատկություններ երկրպագուների նոր սերնդի համար։ Որոշ ականավոր արտիստների թվում են She Wants Revenge-ը, the Soft Moon-ն, She Past Away-ը, Drab Majesty-ն, Twin Tribes-ը, Selofan, և Boy Harsher-ը:

Substance-ը Լոս Անջելեսում անցկացվող ամենամյա dark wave և արդյունաբերական երաժշտության փառատոն է, որը սկսվել է 2010-ականներին: Միևնույն ժամանակ Վերբոդենը ամենամյա dark wave փառատոն է Վանկուվերում, Բրիտանական Կոլումբիա: Գերմանիայի Լայպցիգ քաղաքում 1992 թվականին հիմնադրված Wave-Gotik-Treffen փառատոնը համարվում է «մութ» երաժշտության և մշակույթի աշխարհի ամենամեծ փառատոներից մեկը, որն ամեն տարի տեղի է ունենում Հոգեգալուստի օրը քաղաքում: Այն ներգրավում է մոտ 20,000 այցելու ամբողջ աշխարհից:

## Ծանոթագրություններ

## Գրականություն
* Farin, Klaus; Wallraff, Kirsten: *Die Gothics*. Bad Tölz: Verlag Thomas Tilsner, 1999, .
* Mercer, Mick. *Hex Files: The Goth Bible*. New York: The Overlook Press, 1997, .
* Steinberg, Shirley; Parmar, Priya; Richard, Birgit: *Contemporary Youth Culture. An International Encyclopedia. Volume II*., Greenwood Publishing Group, 2005, .
* van Elferen, Isabella; Weinstock, Jeffrey Andrew: *Goth Music: From Sound to Subculture*. Routledge Studies in Popular Music, 2015, .
* Hecken, Thomas; Kleiner, Marcus: *Handbuch Popkultur*, J. B. Metzler Verlag, 2017, .
* Sturman, Janet: *The SAGE International Encyclopedia of Music and Culture.* SAGE Publications, 2019, .

Կատեգորիա:1970-ականներ երաժշտությունում
Կատեգորիա:1980 երաժշտությունում
Կատեգորիա:1980-ականներ երաժշտությունում
Կատեգորիա:1990-ականներ երաժշտությունում
Կատեգորիա:20-րդ դարի երաժշտական ժանրեր
Կատեգորիա:Արևմտյան մշակույթ
Կատեգորիա:Բրիտանական երաժշտության ոճեր
Կատեգորիա:Գոթիկ ռոք
Կատեգորիա:Երաժշտական ոճեր
Կատեգորիա:Երաժշտություն
Կատեգորիա:Երիտասարդական մշակույթ
Կատեգորիա:Էլեկտրոնային երաժշտության ենթաոճեր
Կատեգորիա:Պոստ փանկ
Կատեգորիա:Ռոք երաժշտության ժանրեր
Կատեգորիա:Ռոք երաժշտություն